14. ΝΟΜΟΣ υπ’ αριθ. 554 της 9/12 Μαρτ. 1977 (ΦΕΚ Α΄ 74) Περί τροποποιήσεως και συμπληρώσεως ενίων διατάξεων του Νόμ. 223/1975 «περί συνταξιοδοτήσεως του προσωπικού του Κέντρου Προγραμματισμού και Οικονομικών Ερευνών (ΚΕΠΕ) και άλλων τινών διατάξεων». ΄Αρθρ.1.-1.Δια την εφαρμογήν του άρθρ. 4 παρ. 3 του Νόμ. 223/1975 ως αποδοχαί, δια την παρακράτησιν των τακτικών εισφορών κατά την διάρκειαν της υπαλληλικής σχέσεως λογίζονται, ο εκάστοτε βασικός μισθός ενεργείας του αντιστοίχου βαθμού της δημοσιοϋπαλληλικής ιεραρχίας εις ον εντάσσεται ο υπάλληλος, ως η αντιστοιχία αύτη προσδιορίζεται υπό των διατάξεων του άρθρ. 3 παρ. 1 και 2 του Νόμ. 223/1975, μετά των προσαυξήσεων λόγω παραμονής εν τω αυτώ βαθμώ (τριετίαι) και πολυετούς συνολικής υπηρεσίας, ας θα ελάμβανεν ο δημόσιος πολιτικός υπάλληλος αναλόγως των ετών υπηρεσίας. Τα τυχόν λαμβανόμενα επιδόματα και αι πρόσθετοι αμοιβαί αι προερχόμεναι λόγω συμμετοχής εις συμβούλια και επιτροπάς ή εξ υπερωριών, υπόκεινται εις ας κρατήσεις υπόκεινται και τα αντίστοιχα επιδόματα και αι ανωτέρω πρόσθετοι αμοιβαί των δημοσίων πολιτικών υπαλλήλων. 2.Η αναγνώρισις και εξαγορά της προϋπηρεσίας ενεργείται κατά τας διατάξεις τας διεπούσας το Ταμείον Προνοίας Δημοσίων Υπαλλήλων (Τ.Π.Δ.Υ.), το Μετοχικόν Ταμείον Πολιτικών Υπαλλήλων (Μ.Τ.Π.Υ.) και το Ταμείον Αρωγής και Υγείας Οικονομικών Υπαλλήλων (Τ.Α.Υ.0.Υ.) Ως αποδοχαί δια την εξαγοράν της αναγνωριζομένης προϋπηρεσίας λογίζονται δια μεν το Τ.Π.Δ.Υ. και Τ.Α.Υ.Ο.Υ. αι υπό της προηγουμένης παρ. 1 οριζόμεναι τοιαύται εφ’ ων υπολογίζονται αι τακτικαί εισφοραί, δια δε το Μ.Τ.Π.Υ. ο υπό της προηγουμένης παραγράφου καθοριζόμενος βασικός μισθός. Ο βαθμός της αρχικής εντάξεως εις τον αντίστοιχον βαθμόν της δημοσιοϋπαλληλικής ιεραρχίας, ως και η εξέλιξις εκάστου υπαλλήλου δια την εφαρμογήν της προηγουμένης παραγράφου βεβαιούται υπό της Υπηρεσίας Διοικητικού του ΚΕΠΕ κατά την παρ. 2 του άρθρ. 1 του Νόμ. 223/1975. ΄Αρθρ.2.-Αντικαθίσταται το άρθρ. 5 του Νόμ. 223/1975. ΄Αρθρ.3.-Πάσα προθεσμία προβλεπομένη υπό της νομοθεσίας των εν παρ. 2 του άρθρ. 1 αναφερομένων Ταμείων σχέσιν έχουσα προς την υπό των ησφαλισμένων ενάσκησιν των έναντι των Ταμείων τούτων δικαιωμάτων των κατ’ εφαρμογήν των διατάξεων του Νόμ. 223/1975 και του παρόντος παρατείνεται μέχρι 31 Δεκ. 1977. ΄Αρθρ.4.-Η ισχύς του παρόντος άρχεται από της ημέρας ενάρξεως της ισχύος του Νόμ. 223/1975. (Μετά την σελ. 312,04(α) Σελ. 312,05 Τεύχος 667-Σελ. 35 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.13-14 15. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.592 της 8/13 Ιουλ. 1977(ΦΕΚ Α΄ 195) Περί εξαιρέσεως εκ των διατάξεων του Ν.Δ. 496/1974 του Κέντρου Προγραμματισμού και Οικονομικών Ερευνών(ΚΕΠΕ). ΄Εχοντες υπ’ όψη: 1. Tας διατάξεις της παρ.2 του άρθρ. 56 του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου», ως αύται αντικατεστάθησαν υπό του άρθρ.15 του Νόμ. 369/1976 και του άρθρ. 2 του Νόμ. 578/77. 2.Την υπ’ αριθ. 13/9.2.1977 Γνωμοδότησιν της Επιτροπής Λογιστικού των Ν.Π.Δ.Δ. του άρθρ. 59 του Ν.Δ. 496/1974, ως αντικατεστάθη υπό του άρθρ. 16 του Νόμ. 369/1976. 3.Την υπ΄ αριθ. 330/1977 Γνωμοδότησιν του Συμβουλίου Επικρατείας, προτάσει των Υπουργών Συντονισμού και Οικονομικών, αποφασίζομεν: ΄Αρθρον μόνον.-Εξαιρείται των διατάξεων του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου», ως ούτος ετροποποιήθη μεταγενεστέρως, το Κέντρον Προγραμματισμού και Οικονομικών Ερευνών (ΚΕΠΕ) πλήν των διατάξεων των παρ. 4, 5 και 6 του άρθρ. 5 του ως άνω Ν.Δ/τος, των αφορωσών εις τα της εισπράξεως των εσόδων κατά την διαδικασίαν εισπράξεως δημοσίων εσόδων κλπ., ως και αι παρ. 4 και 5 του ως άνω άρθρου αντικατεστάθησαν υπό του άρθρ.2 του Νόμ. 369/1976. Εις τους αυτούς επί του Συντονισμού και Οικονομικών Υπουργούς, ανατίθεμεν την δημοσίευσιν και εκτέλεσιν του παρόντος Π.Δ/τος.